Pentagon enggan mengulas tentang sebuah video tular
yang digelar UFO "obor-obor".
Dunia gempar selepas video UFO obor-obor itu didedahkan.
Ia menarik minat masyarakat dunia,
tapi kerajaan AS langsung tak ambil pusing.
Jabatan Pertahanan AS menjawab soalan tentang video tular baru-baru ini.
Memetik kenyataan, "Kami enggan mengulas kesahihan
rakaman video yang mungkin telah dibocorkan."
Beberapa hari selepas itu, Jawatankuasa Pemantauan Dewan AS
mengadakan taklimat tertutup bersama ahli-ahli komuniti perisikan.
Apakah kesannya ke atas keselamatan AS?
Jawapan mudahnya adalah ia merupakan satu ancaman.
Kami tak dedahkan video itu untuk buat kecoh, tapi cari jawapan.
Saya dan Jeremy dihubungi oleh sumber yang disahkan bekerja di pangkalan ini
yang mendakwa video itu ada sambungannya.
- Saya risau akan kawan kita. - Ya, saya pun sama.
Jeremy Corbell ialah pembikin filem penyiasatan
yang fokus pada kes-kes UFO.
Dia bina rangkaian sumber sendiri dan bantu bina rangkaian sumber saya.
Kami banyak bekerjasama.
Kami sedang buat rakaman bersama kru penerbitan,
tapi macam biasa, identiti awak sentiasa dilindungi.
Berdasarkan perkongsian awak,
durasi video yang didedahkan itu sebenarnya lebih panjang.
Apa yang awak nampak?
Ya, sebenarnya video itu sangat panjang.
Selepas 20 minit ia berlegar-legar di zon larangan pangkalan itu,
ia tiba-tiba berhenti
dan jatuh ke dalam tasik.
Tiada perubahan suhu dan terus masuk ke dalam air.
Tiada percikan.
Kami boleh nampak setiap perincian melalui sistem.
Kami boleh nampak kalau ada percikan dan suhunya tak berubah.
Selepas 17 minit, ia keluar dari air,
berhenti sekejap dan meluncur pada kelajuan yang sangat tinggi.
Awak berani jamin 100 peratus yang rakaman itu wujud?
Awak pernah tengok dengan mata awak sendiri?
Rakaman itu memang wujud?
Ya, ada.
Di mana sambungan video yang belum didedahkan itu?
Ia dah dirampas.
Ia dirampas oleh pihak berkuasa dibawah kawalan pengawal bersenjata.
Sejurus selepas rakaman dibuat.
Ramai orang dah tengok video itu sebelum kita dedahkannya.
- Ramai. - Ya.
Orang yang tengok rakaman penuhnya...
...tak ramai.
Tak ramai yang tengok ia masuk ke dalam air.
Video penuhnya disembunyikan
dan ia boleh beri kita gambaran yang lebih jelas.
Moga-moga lebih ramai yang berani untuk tampil ke depan.
Kalau benda ini kecoh,
mungkin seseorang yang berkuasa boleh bantu kita dapatkan video penuh itu.
Ya.
Kita tahu UFO boleh bergerak antara ruang angkasa, udara dan lautan.
Kita ada contohnya.
Apa ada di bawah air? Kenapa ia penting untuk UFO?
Tempat tinggal mereka?
Yang pasti, mereka nak menyorok daripada kita.
Mereka tak nak kita nampak mereka.
Di Brazil, ramai saksi mendakwa
objek-objek aneh ini masuk dan keluar dari air berulang kali.
Ada sesuatu di Sungai Amazon yang menarik minat mereka.
Samalah macam kes obor-obor itu. 70 peratus permukaan Bumi dilitupi air.
Kalau mereka nak menyorok daripada kita, laut ialah tempatnya.
Ada beribu-ribu kes dilaporkan
kononnya orang nampak UFO masuk dan keluar dari air di serata dunia.
Mereka menentang hukum fizik.
Mereka boleh elak sistem sensor kita.
Mereka tak sama macam kita.
Beberapa tahun lepas, kami dapat bukti dramatik
kenampakan UFO yang melibatkan air, bermula dengan Tic Tac.
Saya rasa kes Tic Tac ialah kes UFO yang paling jelas dan penting setakat ini.
Dave Fravor, komander Black Aces, juruterbang terbaik angkatan tentera AS,
terserempak dengan satu objek, Tic Tac,
yang jauh lebih hebat daripada F-15 dipandunya.
Ia kenal kami, sedar kehadiran kami dan kelajuannya...
Ia boleh menyamai kelajuan kami dalam sekelip mata.
Ia bersambung dengan sesuatu yang sangat besar di bawah air.
Mereka nampak objek aneh turun dari langit
dan masuk ke dalam air untuk tempoh beberapa minggu.
Awak percaya objek aneh yang awak nampak di bawah air ada kaitan
dengan penemuan awak?
Saya tak nampak apa-apa objek,
tapi ada benda di dalam air dan ia hilang sekelip mata.
Maknanya, ada benda yang bergerak.
RUMAH GEORGE
Ada kawasan khas di seluruh dunia
yang dilaporkan berlakunya banyak aktiviti USO sejak dulu.
Objek Tenggelam Tak Dikenali.
TELUK MEXICO
Salah satunya ialah pantai Teluk Mexico.
Ada anomali di dalam laut di sekitar Tampico, Tamaulipas.
Saya baru dapat petunjuk daripada Juan Carlos, ahli ufologi Mexico.
Kami dah lama kenal.
Dia beritahu saya ada aktiviti USO di sekitar Tampico baru-baru ini.
Banyak kes UFO dan USO yang dilaporkan di situ sejak dulu lagi.
Penduduk dah berasimilasi dengan aktiviti makhluk asing
dan percaya pangkalan makhluk asing yang melindungi mereka.
Kami terbang ke Mexico.
Saya harap Doug boleh sumbang kepakaran, pemahaman tentang sifat manusia
dan komunikasi untuk cari jawapannya.
Pada masa yang sama, saya nak siasatnya secara harfiah.
Saya berbalas e-mel dengan Rory.
Dia ahli arkeologi bawah air.
Dia ada maklumat tentang anomali pantai selatan California
yang menarik minat saya.
Kita tahu di luar pantai selatan California,
ada banyak aktiviti UFO dan USO yang pernah dilaporkan.
Kebanyakan insiden yang berlaku dilaporkan oleh Tentera Laut AS.
Selama dua jam, anak kapal USS Omaha mengesan
beberapa objek aneh melalui pelbagai sistem sensor
yang mengepung kapal mereka di perairan barat San Diego.
Kapal-kapal yang dikepung
gagal mengesan dari mana datang atau ke mana hilangnya objek aneh itu.
Objek aneh yang dikesan USS Omaha hilang ke dalam laut.
- Apa itu? - Percikan.
Saya masih ingat semasa mula-mula siasat cerita UFO,
ada satu video objek yang berbentuk seakan-akan cerut
terbang di Catalina Island yang jadi misteri pada masa itu.
Berdasarkan sejarah, aktiviti UFO dah lama berlaku di situ.
Sekarang, saya perlukan orang macam Rory untuk bantu saya menyiasat.
Kalau bukan di darat, mungkin di dalam laut.
CALIFORNIA PANTAI PASIFIK
Rory Kramer pernah bekerja untuk Jabatan Pertahanan AS.
Nampaknya, dia pernah alami pengalaman misteri
dan enggan berkongsinya sehinggalah dia hampir bersara.
Saya nak jumpa dia dan tanya dia sendiri.
Kalau dia sanggup menyelam ke dasar laut
untuk bantu cari bukti arkeologi atau apa-apa pun,
itu satu kelebihan yang unik dan berharga untuk siasatan kami.
Susah nak rungkai misteri USO kerana kenampakannya terlalu singkat.
Orang nampak USO masuk, keluar dari air dan hilang sekelip mata.
Macam mana nak rakam?
Satu-satunya cara untuk siasat adalah dengan menyelam dan lihat sendiri.
Awak Rory?
- Hai, George. - George Knapp. Salam kenal.
Awak pernah bekerja untuk Tentera Laut AS dan habiskan banyak masa di laut.
Macam mana awak boleh minat UFO?
Sepuluh tahun lalu,
saya belayar dari Hawaii ke tanah besar Amerika Syarikat.
Kira-kira 1,600 batu dari pantai Hawaii. Cuaca malam itu cantik dan cerah.
Tiba-tiba, air di bawah bot jadi terang.
Macam waktu siang.
Waktu itu tengah malam, jadi ia memang tak masuk akal.
Semakin lama, semakin terang.
Tiba-tiba, ada bebola keluar dari dalam air.
- Kemudian, ia berhenti. - Pegun.
Ia tak bergerak selama tiga atau empat saat.
Bebola itu keluar dari air, berhenti sekejap,
menetapkan kedudukan dan terus meluncur terbang.
Ia...
Itu bukan kapal selam yang boleh terbang?
- Kapal selam tak... - Kita tiada teknologi itu, bukan?
Setahu saya, tiada. Saya tak pernah beritahu sesiapa,
tapi saya buat carian sendiri dan baca rekod lama Jabatan Pertahanan.
Semasa Perang Dunia Kedua, Perang Korea dan Vietnam,
kita selalu belayar merentas Pasifik.
Fenomena itu dianggap biasa pada masa itu.
Ramai yang tertanya-tanya tentang aktiviti UFO dan USO
di perairan selatan California.
Ada banyak insiden berlaku. Saya rasa ia berlaku sejak dulu.
Awak hidup di laut.
Logikkah untuk fikir ada sesuatu di luar sana?
Mungkin pangkalan, habitat atau tamadun mereka?
Bagi saya, logik.
Saya tahu cara untuk cari mereka.
Kalau kita cari anomali bawah air menggunakan radar, ROV...
Saya ada bawa peta.
Orang dah tak guna carta kertas,
tapi kita boleh jadikannya sebagai rujukan
dan bandingkannya dengan carta elektronik.
- Banyak tempat dikelabukan. - Dipadam.
Dipadam dan dikelabukan.
Ada orang sengaja padamkannya. Mungkin ada sesuatu di situ.
Saya nak menyelam di situ.
Ramai orang tahu sejarah kenampakan UFO dan USO di sekitar kawasan ini,
tapi tiada sesiapa pernah menyelam dan siasat.
Kalau awak sudi bantu kami, awak akan jadi orang pertama.
Saya sangat berbesar hati.
Saya dan kawan saya, Anthony. Dia tentu teruja.
Untuk pengetahuan awak,
saya akan terbang ke Tampico kerana sejak dulu,
ada banyak aktiviti keluar masuk USO di situ.
Penduduk percaya makhluk asing lindung mereka daripada ribut.
Masalahnya, siapa mereka dan apa mereka buat di situ?
Menarik.
Ada banyak misteri di situ.
Kita tengok nanti.
Awak boleh menyelam di situ sementara saya keluar menyiasat.
- Kemudian, kita bandingkan data. - Ya.
Saya akan bantu awak siasat misteri ini.
Sementara Rory buat persediaan ke Kepulauan Channel,
saya terbang ke Tampico, Mexico,
untuk siasat punca kawasan di sekitar Pantai Miramar
jadi kawasan tumpuan utama aktiviti USO.
Apa yang mereka buat di bawah sana?
Kita tahu USO di Brazil serang manusia.
Sebaliknya, penduduk di Tampico, Mexico, percaya UFO dan USO lindung mereka.
Hai, Juan Carlos. Apa khabar?
Saya kenal dan tahu kerja-kerja Juan Carlos selama hampir 30 tahun.
Dia pihak berkuasa yang dihormati dalam aktiviti dan siasatan UFO di Mexico.
Kami beritahu Juan Carlos kami akan terbang ke Tampico
untuk temu bual saksi dan dia beri kami satu senarai panjang.
TERMINAL AMBIL/TURUN
Saya minta Doug jumpa dan temu bual beberapa orang saksi itu
untuk dapatkan maklumat yang mungkin berguna.
Saya pergi ke pusat sejarah bersama Juan Carlos,
tempat rekod kenampakan UFO di kawasan ini disimpan,
untuk tahu lebih lanjut tentang kekerapan fenomena ini.
Mungkin kami boleh jumpa fokus siasatan kami.
Apabila orang nampak USO masuk dan keluar dari air,
mereka tak lapornya kepada kerajaan atau organisasi UFO,
tapi kepada awak, bukan?
Apabila orang nampak USO,
mereka tak laporkannya kepada kerajaan atau organisasi.
Mereka lapor kepada awak, bukan?
ERIK CEBALLOS PENTERJEMAH
Ya, mereka laporkannya kepada kami dan kami akan pergi ke lokasi kejadian.
Kami akan ambil gambar dan video.
Kami sangat berbesar hati kerana mereka percayakan kami.
Sementara itu, Doug sibuk menemu bual dan dengar pengalaman saksi.
Pandangan skeptikal dia penting untuk bantu kami bezakan
orang yang gila perhatian atau orang yang betul-betul ada maklumat.
- Alex. - Salam kenal.
Saya fasih empat bahasa. Bahasa Pashto, Jepun, Dari dan Inggeris.
Me llamo Doug.
Saya tak fasih bahasa Sepanyol, tapi bolehlah sikit-sikit.
Ramai orang nampak benda sama.
ALEX COOPER SAKSI
Orang nampak objek aneh keluar dari laut.
Banyak.
Orang nampak makhluk asing berjalan di tepi pantai.
- Kali pertama saya nampak pada 2017. - Okey.
Saya nampak dari kiri ke kanan, ada tujuh UFO.
- Okey. - UFO berbentuk bulat.
Cahayanya berwarna biru berkilau.
Mereka terbang berkumpulan dalam formasi delta.
Saya tak tahu sama ada ia pesawat persendirian,
tentera atau makhluk asing, tapi saya langsung tak dengar apa-apa
apabila ia melintas di atas kepala saya.
Menarik.
Apa yang ada di Tampico sehingga menarik perhatian UFO?
Daripada hasil siasatan kami, air lautnya kaya dengan mineral.
Makhluk asing guna air untuk sistem mereka,
kapal induk mereka.
Mereka juga guna air untuk mengoperasikan pangkalan bawah tanahnya
yang disyaki berada di pantai.
Saya kaji satu bahan dipanggil "Ormuz".
LUIS CABRERA JURUTERA KIMIA
Orang kata Ormuz berasal dari laut.
Kononnya, ia bahan dorong untuk kapal mereka.
Saya agak skeptikal apabila dengar dakwaan macam ini.
Kecenderungan bias pengesahan ialah isu yang serius,
bukan dengan UFO saja, tapi secara amnya.
Orang suka kaitkan sesuatu yang tak pernah ada kaitan.
PUSAT SEJARAH
Saya dengar Tampico tak dilanda taufan. Ada bukti yang sokong dakwaan itu?
Menurut akhbar Sol De Tampico yang diterbitkan pada 1967,
sejak munculnya satu armada UFO...
SIKLON TIBA-TIBA HILANG
...dan sejak 1967,
Tampico tak pernah dilanda taufan.
- Pelik, bukan? - Ya.
Awak rasa secara spesifiknya, di mana mereka tinggal?
Banyak aktiviti yang dilaporkan di kawasan ini,
objek tenggelam yang tak dikenali,
yang kebanyakannya dilihat oleh nelayan.
Berdasarkan kajian, kami syak ada pangkalan makhluk asing
di bahagian Teluk Mexico ini.
Teori yang kononnya ada pangkalan makhluk asing di laut
dan pangkalan itu dikatakan melindungi Tampico
daripada dilanda taufan sejak 50 tahun lalu.
Video ini dirakam di atas loji penapisan Ciudad Madero.
Kalau tengok betul-betul video ini,
kita nampak banyak benda bulat bercahaya di langit.
Ada lapan atau sembilan.
Betul itu. Bagi kami, ia dah cukup untuk membuktikan kehadiran UFO di situ.
Jurutera di sana beritahu kami mereka selalu nampak UFO
setiap kali hidupkan loji di kilang penapisan Francisco dan Madero.
Mereka percaya kononnya sebab pangkalan makhluk asing itulah
banyak kenampakan misteri direkodkan
dan taufan tak melanda Tampico.
Kami perlu ambil kira penjelasan alternatif lain,
jadi Doug hubungi ahli meteorologi tempatan, Amalia Avalos,
dan ajak dia berjumpa.
Kami nak tahu lebih lanjut tentang cuaca dan meteorologi di kawasan ini.
Penduduk di sini percaya Tampico tak dilanda taufan
kerana ia dilindungi makhluk asing.
Betulkah?
Orang kata makhluk asing letak pengadang di sini...
Kononnya, mereka letak pengadang.
...untuk menghalang dan memesongkan arus,
tapi pasti ada penjelasan saintifik di sebaliknya, bukan?
Secara logiknya, aliran arus yang memesongkannya,
jadi bayu panas dari Teluk Mexico tak sampai ke sini.
MEXICO - TAMPICO - TELUK MEXICO
Arus yang sama memesongkannya ke tempat lain.
Macam pengadang semula jadi.
Sebab itu taufan tak melanda.
Okey, jadi awak rasa ia boleh dijelaskan dengan sains?
Ya, tepat sekali.
Okey, jadi awak tahu kenapa banyak kenampakan UFO di sini?
Teluk Mexico menyimpan banyak misteri kerana ia penuh dengan tenaga.
Contohnya, mineral ini...
- Di dalam air? - Ya.
Arus bawa mineral ini ke sini.
Sebab itu kami percaya kawasan ini sangat "bertenaga".
Ada benda aneh di dalam air?
- Benda bermagnet. - Magnet.
Ya, itulah dia.
Saya terkejut Amalia sebut tentang magnet.
Dalam sejarah aktiviti UFO dan USO,
ia sering dikaitkan dengan anomali bermagnet.
Contohnya, Segi Tiga Bermuda buat kompas hilang arah,
kapal dan pesawat hilang.
Di situlah satu kes kenampakan UFO yang sangat jelas
dirakam oleh USS John F. Kennedy pada 1971.
Anak kapal nampak objek bulat bercahaya yang berdiameter 60 meter.
Kami keluar ke laut untuk cari dan dapatkan bacaan di tempat-tempat
yang didakwa ada anomali bermagnet
serta siasat kaitannya dengan aktiviti UFO dan USO.
SELATAN CALIFORNIA VENTURA
Selepas jumpa George,
saya habiskan seminggu untuk cari peralatan, kumpul kru...
Pokoknya, saya buat persiapan untuk menyelam di Kepulauan Channel.
Saya cari struktur, artifak atau apa-apa saja
yang bukan buatan manusia atau terbentuk secara semula jadi.
Semua cukup?
- Tengok itu! Ada ROV, pengimbas tepi... - Terbaik.
Saya jemput kawan selam lama saya, Anthony Reynolds.
Dia akan bantu kami menyelam dan pergi ke lokasi dengan selamat
supaya kami boleh kenal pasti tapak-tapak anomali dan artifak.
ROV itu akan sangat membantu.
Peralatan menyelam?
- Sana. Semua cukup. - Terbaik.
Misi ke Kepulauan Channel mencabar.
Ada banyak cabaran dari segi peralatan, geografi,
logistik dan keselamatan untuk saya serta kru.
Topografi di situ berbeza-beza.
Orang tak pernah menyelam di situ.
- Mungkin. - Semua dah sedia.
Kami nak cari apa-apa anomali,
iaitu sesuatu yang tak terbentuk secara geologi.
Sedia.
Sementara Rory memulakan misinya,
saya dan Doug bersiap untuk siasat dakwaan
adanya pangkalan makhluk asing bermagnet di perairan Tampico.
Juan Carlos bawa kami jumpa nelayan
yang mendakwa botnya pernah cuba ditarik oleh USO di tengah-tengah laut.
Apa itu?
Ini magnetometer dan kita akan jatuhkannya ke dalam air.
Ia akan beri kita bacaan kalau ada apa-apa bermagnet di situ.
Magnetometer digunakan untuk uji denyutan magnet.
Contohnya, keluli.
Kita boleh tahu melalui graf pada carta.
- Dia akan bawa kita ke lokasi kejadian. - Okey.
Paco bawa kami ke lokasi sebenar dia nampak USO itu.
Kira-kira 112 km dari pantai, jadi perjalanannya agak panjang.
Dah sampai?
Tak, jauh lagi.
- Jauh lagi? - Ya.
Oh, Tuhan. Laut bergelora.
Ya!
KEPULAUAN CHANNEL
Kepulauan Channel ialah banjaran gunung.
Sejak 15,000 tahun lalu, ia menjadi...
Paras air laut semakin meningkat dan menenggelamkannya,
jadi nampak puncak saja.
- Bot tak laju. - Ya.
Kita boleh jatuhkan sonar dan imbas dasarnya.
Salah satu alatan penting dalam misi ini ialah sonar imbas sisi.
Ia kesan getaran akustik bawah air dan hantarnya ke komputer.
Ia boleh memetakan
dan buat pengimejan struktur serta formasi bawah air.
Kita boleh bacanya secara visual di komputer.
Jatuhkannya di belakang dan ia akan memetakan dasarnya.
- Terbaik. - Hebatnya.
Pastikan betul-betul lurus.
Okey, dah masuk.
Ada banyak aktiviti ketenteraan di kepulauan ini.
Kami dapat kebenaran,
tapi kami nak cuba menyelam di beberapa kawasan larangan.
Terbaik. Bacaan yang bagus.
Kita boleh nampak apa-apa yang luar biasa.
Kami mencari puncak.
Kami juga mencari lembah kerana lembah boleh dijadikan laluan.
Kami mencari apa-apa saja yang tak terbentuk secara semula jadi.
Kejadian itu berlaku lapan tahun lalu.
Saya rahsiakannya kerana masih bekerja untuk Jabatan Pertahanan,
projek Jabatan Pertahanan,
dan pada masa itu,
kerajaan tak suka dengar dakwaan kononnya ada UFO atau makhluk asing.
Sekarang, saya dah nak bersara dan saya tahu pengalaman saya berharga.
Saya tak nak ia dilupakan macam itu saja
kerana saya rahsiakannya.
Saya tak boleh jelaskan dan saya nak cari penjelasannya.
Itu matlamat saya. Saya nak tahu jawapannya.
Menariknya tempat itu.
Kami cari struktur yang berbucu dan bersudut tegak.
Struktur berbucu yang panjang jarang terbentuk secara semula jadi.
Apa-apa saja yang nampak pelik.
Ada sesuatu di situ.
Ada satu lagi.
Kita dah guna sonar. Sekarang, kita boleh menyelam.
Ya, kita patut menyelam.
Kita patut menyelam di sini.
Kapten, kami nak naikkan sonar dan menyelam di kawasan ini.
- Baiklah. - Okey.
Sebagai ahli arkeologi, saya memang teringin nak menyelam di situ.
Orang Asli Amerika, suku Chumash dan Salinan,
percaya yang kawasan ini ialah tempat suci
dan banyak kenampakan di sini sejak ribuan tahun dulu.
Kami nak mula menyelam di kawasan ini
dan buat tinjauan arkeologi mengikut logik berdasarkan penemuan kami.
Kalau ada apa-apa struktur yang pelik.
- Jom menyelam. - Okey.
- Baiklah.
Salin baju.
45 BATU DARI PANTAI TAMPICO MEXICO
Kita dah tiba di lokasi kejadian.
Kita berada kira-kira 70 km dari pantai.
Saya sedang memancing guna joran macam ini...
Malam itu bulan terang,
tapi macam malam-malam lain, ia agak terlindung.
Kami ingat nak makan dulu sebelum berkemas balik.
Tiba-tiba, ada cahaya di sekeliling bot kami.
Cahaya yang sangat besar.
Kemudian, ia tarik bot kami dari belakang.
Abang saya terus jerit, "Potong sauh!"
Saya pun terus ambil pisau dan potong talinya.
Kemudian, kami pecut balik ke jeti.
Kami cerita kepada semua orang tentang kejadian itu.
Pasal bot kami ditarik.
Ada yang percaya, ada yang tidak.
Yang pasti, ramai nelayan pernah nampak USO
dan mereka pilih untuk rahsiakannya kerana orang tak percaya.
Selagi tak kena batang hidung sendiri, selagi itu mereka tak percaya.
Saya memang skeptikal tentang kejadian aneh dan paranormal,
tapi kita tak boleh nafikannya tanpa usul periksa.
Walaupun tiada bukti, tak semestinya benda itu tak betul.
Kalau tolak mentah-mentah, kita takkan belajar benda baharu.
Saya cuba berfikiran terbuka.
Saya bekas pegawai kes CIA, jadi saya nak tengok bukti.
Mereka perlu buktikannya.
Bukan kapal selam?
Tak, bukan kapal selam.
Bentuk kapal selam lonjong macam sosej.
Bentuknya bulat, bukan lonjong.
Awak faham? Bentuknya macam cincin besar.
Bulat.
Yang pasti, bukan kapal selam.
Sejauh mana ia tarik awak sebelum awak potong tali sauh?
Lebih kurang 20 meter.
Benda itu tak laju. Perlahan-lahan, ia...
Paco betul-betul percaya
ada benda di dalam air yang tarik sauh dan nyaris buat bot dia karam.
Cerita saksi semata-mata tak memadai.
Kami bawa magnetometer,
jadi kami akan cari bukti yang ada di dalam air.
KEPULAUAN CHANNEL PANTAI SELATAN CALIFORNIA
Kami nampak anomali melalui sonar, jadi kami akan menyelam dan lihat sendiri.
Kami jumpa formasi batu yang pelik dan menarik.
Ada vena rhyolite keluar dari batu ini.
Tak sama macam batu di darat dan warnanya kemerahan.
Sudutnya pun berbeza-beza.
Kebanyakan batu di sini bulat bentuknya,
tapi batu yang ada di dasarnya
macam dipotong atau diletupkan.
Bahagian tepinya lurus
dan sudutnya tak sama macam batu di atas.
Deformasi ialah bentuk anomali yang paling pelik.
Kebanyakan formasi di sini terbentuk daripada lava gunung berapi.
Bentuknya bulat. Macam gumpalan lava yang dah kering.
Batu rhyolite bersudut ini sangat pelik.
Tepinya lurus macam dipotong.
Kalaulah memang ada pangkalan bawah air USO di sini,
mereka tentu pandai menyembunyikan diri,
jadi hanya dengan menyiasat kawasan ini
dan ikut petunjuk yang ada hubung kait,
barulah kami boleh buat hipotesis tentang aktiviti UFO dan USO di luar sana.
Seterusnya, kami akan guna ROV.
Moga-moga kami boleh jumpa lebih banyak bukti atau apa-apa saja
yang membentuk formasi-formasi pelik itu.
45 BATU DARI PANTAI TAMPICO MEXICO
Paco beritahu kami yang bot dia kena tarik
dan ada sesuatu tarik bot dia dari bawah air.
Sebab itu kami bawa magnetometer
untuk uji dan siasat kalau ada apa-apa di bawah sana.
Saya akan campaknya ke dalam laut.
Kalau ada apa-apa yang bermagnet di bawah sana, kita akan tahu.
Kita boleh nampak bacaannya.
Magnetometer digunakan
untuk bantu siasat aktiviti yang berkaitan USO sejak dulu lagi,
kenal pasti objek aneh di dasar laut
dan siasat sekiranya ada serpihan logam
yang pernah dikaitkan dengan UFO dan USO.
Saya tak tahu keputusannya, tapi kami akan cuba.
Saya akan campaknya sekarang.
- Sedia? - Ya.
Sedia?
Mula.
Kita dah dapat bacaan, tapi saya nak ia pergi lebih jauh.
- Kita dapat sesuatu. - Ayuh.
Bawah lagi.
Sedia? Awak nampak ini?
Yang pasti, kita dapat sesuatu.
- Nampak graf ini? - Tinggi!
Ya, ada sesuatu. Sah ada sesuatu di bawah sana.
- Nampak ini? - Ada sesuatu.
Sah ada sesuatu di sini.
Data ini direkodkan? Saya nak minta analisis profesional.
Ya, baiklah. Saya nak naikkannya.
- Ya. - Data pun dah cukup.
- Ya. - Dah cukup.
Kami kesan tarikan magnet di lokasi sama
bot Paco ditarik oleh USO itu.
Adakah bot kami betul-betul di atas USO, UFO atau pangkalannya?
Mungkin ia bangkai kapal.
Saya hantar data ini kepada ahli geologi dan oseanografi untuk dianalisis
dan dapatkan jawapan.
RESTORAN - BAR
Saya selalu cakap, "Semua orang tahu."
Samalah macam di medan perang.
Kita kenal musuh kita. Kalau lokasi kejadian jenayah...
Orang Tampico kata makhluk asing wujud dan ada pengalaman masing-masing.
- Semua... - Semua orang.
Kapten bot itu tak tipu apabila cakap botnya ditarik USO.
Bot dia ditarik,
nyaris karam
sehingga memaksa dia potong tali sauh? Sauh bukan murah.
- Mahal nak ganti. - Dia bukan orang kaya.
Dia tak teragak-agak.
Dia terlalu takut sehingga potong tali sauh.
Saya percaya cerita dia.
Dia bukan nak perhatian. Abang dia pun ada ketika itu.
Dia takut bot mereka karam dan cepat-cepat potong tali sauh.
Maksudnya, dia tak tipu.
Ya, tapi kadang-kadang, kita ingat kita nampak sesuatu
dan kita terlalu percaya, sedangkan kita tak nampak apa-apa.
Mereka percaya...
- Itu biasa dalam kes-kes UFO. - Ya.
Selepas dapat keputusan analisis itu, kita akan dapat jawapannya.
Cerita saksi tak memadai. Kami rekod data ujian magnetometer
dan hantarnya kepada Frank Kimbler di Institut Tentera New Mexico.
Sebagai pakar geologi, dia boleh beri jawapannya.
Hei, ini Frank.
Frank, ini George Knapp dan Doug.
Kami ada hantar data daripada ujian magnetometer
yang kami ambil di pantai Tampico.
Kami harap awak boleh terangkannya.
Saya tertarik kerana data itu dalam format grafik.
Kita boleh nampak puncak variasinya
dalam medan magnet di bawah magnetometer.
Ada juga yang negatif dan itu satu misteri bagi saya.
Saya tak pernah nampak angka negatif dalam bacaan magnetometer.
Angka negatif biasanya dihasilkan oleh objek silinder yang pegun.
Saya tak tahu puncanya. Ada dua bacaan negatif yang tinggi.
Saya tak tahu bendanya.
Mungkin ada poket besar pasir bermagnet.
Mungkin ada bangkai kapal.
Anomali itu sangat jelas dan pelik, jadi...
- Okey. - Oh, Tuhan.
Nampaknya, memang ada sesuatu di bawah sana.
Okey, persoalan terbesarnya.
Secara spesifiknya, kenapa mereka pilih Tampico?
Mungkin bahan api, dalam erti kata...
Ramai saintis kita cuba ekstrak hidrogen daripada air laut
untuk dijadikan bahan bakar teknologi sistem pendorongan akan datang.
Mungkin benda itu ada di laut Tampico. Sebab itulah mereka datang.
Kita tak tahu.
Kalau makhluk asing datang ke Bumi dengan tujuan tertentu,
mungkin mereka nak sumber mineral kita,
tapi kita tak tahu sama ada mereka datang dari jauh
atau mereka memang dari sini?
KEPULAUAN CHANNEL PANTAI SELATAN CALIFORNIA
Benda ini boleh menyelam lebih dalam daripada manusia.
Hampir 120 meter. Penemuannya pasti menarik.
ROV dikendalikan dari jauh,
jadi kita boleh gunakannya untuk pergi ke dasar laut
yang tak mampu dilakukan oleh manusia secara fizikal.
ROV ialah alat penting untuk cari anomali di dalam laut.
Ia terdiri daripada sistem kuasa, pencahayaan dan kamera.
Ia ada radar, sonar dan GPS.
ROV juga ada lengan perengkuh.
Rasanya tak perlu, tapi boleh guna. Ia agak praktikal.
Baiklah, jom mula kerja.
- Baiklah, itu dia. - Biar...
Okey, dah masuk.
Semakin dalam.
Dua puluh meter.
Dua puluh satu.
Dua puluh dua meter.
- Dah sampai di dasar. - Tengok.
Bagus. Okey, kita jalan. Baiklah, kita jalan ke depan.
Kami cari apa-apa anomali di dalam air.
Kami cari sesuatu yang nampak pelik di sini.
- Apa itu? - Lubang dalam batu.
Boleh dekat sikit? Nampak? Segi empat.
Yalah. Peliknya.
Orang tak menyelam di sini, bukan?
- Lebih-lebih lagi di situ. - Ya.
Maksudnya, orang lain tak pernah tengok.
Kita akan rakam semua ini dan tunjuk kepada George nanti.
Kita pergi dekat sikit.
Rory, tengok cahaya itu.
Cahaya apa itu?
Peliknya. Terang pula itu.
Apa benda itu?
Boleh kita naik dan tengok dari atas?
Alamak! Benda itu lagi.
- Alamak. - Tingginya benda itu.
Ya, tinggi betul.
Oh, Tuhan. Gilalah.
Ada yang perasan kehadiran kita.
Terjemahan sari kata oleh Saffura